***स्टैंड बाई मी डोरेमोन*** एक २०१४ जापानी ३D कंप्यूटर एनीमेशन-वाला फिल्म है जो डोरेमोन माँगा धारावाहिक पर आधारित है; इसे रयुइची यागी और तकाषि यामज़ाकि ने उत्पादित किया था। इसे आठ अगस्त, २०१४ को प्रसारित किया गया था। यह डोरेमोन फ्रैंचाइज़ी का सबसे ज़्यादा ग्रॉस करने वाला फिल्म है। बैंग ज़ूम! एंटरटेनमेंट ने २४ अक्टूबर, २०१४ को टोक्यो अंतर्राष्ट्रीय फिल्म त्योहार में इस फिल्म अंग्रेजी संस्करण पेश किया था।

प्लॉट में छोटी कहानियों "ऑल द वे फ्रॉम द कंट्री ऑफ़ द फ्यूचर", "इम्प्रिंटिंग एग", "गुडबाय, शिजुका-चैन", "रोमांस इन स्नोवी माउंटेन", "नोबिताज़ द नाईट बिफोर अ वेडिंग" और "गुडबाय, डोरेमोन..." को जोड़ कर एक पूरी नई कहानी बनाई गई है - जब से डोरेमोन नोबिता के पास आया, तब तक जब डोरेमोन उसे छोड़ कर चला गया।

*स्टैंड बाय मी डोरेमोन* जापान में एक व्यावसायिक रूप से कामयाब फिल्म था। यह बॉक्स ऑफिस चार्ट पर पाँच हफ़्तों के लिए सबसे ऊँचे पद पर आया था और २०१४ को जापान का दूसरा सबसे ऊँचा ग्रॉस करने वाला फिल्म था, जिस का बॉक्स ऑफिस था ८.३८ अरब येन, बस डिज्नी के फ्रोज़न के पीछे रहते हुए। फरवरी २०१५ में इसने ३८वें जापान अकादमी पुरस्कार में एनीमेशन ऑफ़ द ईयर के लिए जापान अकादमी पुरस्कार पाया।

कहानी
-----

नोबिता एक चौथी कक्षा का छात्र है जो हर विषय में फ़ेल होता रहता है और उसके सहपाठी सुनियो ओनेकावा और ताकेशी "जियान" गोडा उसे सताते हैं। बाईसवीं सदी से उसका परपरपोता सेवाशी, जो उसे हर रोज़ देखता है, नोबिता के समय में अपने रोबोटिक दोस्त डोरेमोन के साथ आता है। सेवाशी कहता है कि अगर ऐसा ही चलता रहा, उसकी शादी जियान की बहन जैको से होगी, उसका व्यक्तिगत कंपनी बर्बाद हो जाएगा, और वह कर्ज में डूब जाएगा। इस चीज़ को रोकने के लिए वह डोरेमोन से नोबिता की मदद करने को कहता है, और उसके नाक को इस तरह संशोधित कर देता है कि वह अपना काम किए बिना भविष्य में वापस नहीं आ सकता।

इस खतरे पर ज़्यादा ध्यान न देने पर डोरेमोन नोबिता को अपने यंत्र देता है जो उसकी काफी मदद करते हैं। हालाँकि वह नोबिता से उसके यंत्रों के ज़्यादा अधीन न होने को कहता है, नोबिता डोरेमोन से शिज़ुका को उसकी तरफ आकर्षित करने के लिए मदद माँगता है। पर उसकी सारी मेहनत पानी में मिल जाती है जब वह गलती से देकिसुगी को अंडे से निकल कर पहली बार देख लेती है। ज़्यादा पढाई कर के देकिसुगी की तरह नोबिता तो नहीं बन सकता तो वह शिज़ुका को देकिसुगी के साथ ही छोड़ देता है। गलती से यह समझ कर कि नोबिता आत्महत्या करने वाला है, शिज़ुका नोबिता के घर पहुँचती है और पीपल-रेपेलिंग पोशन का सामना करते हुए नोबिता की मदद करती है। डोरेमोन कहता है कि यह घटना उनके रिश्ते के विकास का पहला कदम है।

अपने बड़े खुद को शिज़ुका के पहाड़ की चढ़ाई के लिए पूछे जाने पर मना करते देख वह अपने आप को अपने बड़े खुद के रूप में सजा कर शिज़ुका की मदद करता है क्योंकि उसे लगता है कि वह अपने समूह से अलग हो चुकी है। शिज़ुका को बचाने की उसकी कोशिशें उसे ही और चोटें दिलाता है। शिज़ुका को लगता है कि उसे नोबिता के साथ जाना होगा, और वह "हाँ" कहकर ठंड के कारण बेहोश हो जाती है। अपने आप को वह पल याद करने पर मजबूर करते हुए, नोबिता को शिज़ुका के साथ उसके बड़े खुद द्वारा बचा लिया जाता है। बड़ा नोबिता कहता है कि शिज़ुका ने उससे शादी करने के प्रस्ताव को स्वीकार किया था, जो यह निश्चित करता है कि वे शादी ज़रूर करेंगे। यह सुनने के बाद की शिज़ुका के पापा भी स्वीकार कर चुके हैं, नोबिता और डोरेमोन वर्तमान में वापस लौट आते हैं।

क्योंकि नोबिता का भविष्य अब ठीक हो चुका है, डोरेमोन का नाक उसे भविष्य लौटने को कहता है। पर डोरेमोन को नोबिता की चिंता होती है और वह कहता है कि वह जाना नहीं चाहता, पर जब भी वह ऐसा कहता है, उसे अपने नाक से एक झटका लगता है। नोबिता को समझ आता है कि वह बहुत मुश्किलें झेल रहा है, और वह अपने आप को साबित करने के लिए जियान से लड़ाई कर उसे हराता है। डोरेमोन आता है और उसे रोते हुए घर ले जाता है, और अगले दिन वह उसे छोड़ कर चला जाता है। अप्रैल फूल का दिन होने पर जियान और सुनियो उसे बुद्धू बनाते हैं - नोबिता को लगता है कि खुले मैदान के एक पाइप में त्सुचिनोको है पर उसके अंदर से एक कुत्ता निकल कर उसे काटता है। वह घर जा कर एक पोशन पीता है जो किसी भी बोले हुए झूठ को सच बना देता है। वह उसकी मदद से जियान और सुनियो से बदला लेता है, और घर चला जाता है। जब उसकी माँ उससे पूछती है कि डोरेमोन वापस आएगा या नहीं, वह कहता है कि "वह वापस नहीं आएगा मॉम"। पर क्योंकि उसके पास पोशन का असर तब भी था, यह झूठ में बदल कर सच बन जाता है, और डोरेमोन वापस आ जाता है। दोनों एक दूसरे को गले लगा कर रोते हैं।

उत्पादन
-------

२०११ में उत्पादकों ने कहा था, "दूसरे डोरेमोन फिल्मों से अलग, यह एक विशेष फिल्म होगा"। फिल्म के स्वरों के रिकॉर्ड होने के बाद उत्पादन दल ने पात्र-डिज़ाइन और CGI एनीमेशन में १८ महीने गुज़ारे।

### स्टाफ़ की सूचि

* मूल - फुजिको फ. फुजियो
* स्क्रीनप्ले - तकाषि यामज़ाकि
* निर्देशक- रयुइची यागी, तकाषि यामज़ाकि
* संगीत- सातो नोकी
* स्टोरीबोर्ड्स - रयुइची यागी
* उत्पादन - शिरोगुमि, रोबोट कम्युनिकेशन्स, शिन-ऐ एनिमेशन
* सह-उत्पादन - फुजीको प्रोडक्शंस, ऑफिस आबे शुजी
* वितरक - तोहो

कास्ट
-----

| पात्र | जापानी स्वर-अभिनेता | हिन्दी स्वर अभिनेता |
| --- | --- | --- |
| डोरेमोन | वसाबी मिज़ुटा | Sumriddhi Shukla |
| नोबिता नोबी | मेगुमी ओहारासातोशी त्सुबमुकि (बड़ा) | Bhakti Jhaveri |
| शिज़ुका मिनामोटो | युमी ककाज़ु | Parul Bhatnaagar |
| सुनियो ओनेकावा | तमकाज़ु सेकि | Sanchet Wartak |
| ताकेशी गोडा | सुबारू किमुरा | Aniket Khayde |
| सेवाशी नोबी | सची मात्सुमोतो | Rajesh Sharma |
| जैको गोडा | वैनिला यामाज़ाकि | पल्लवी भारती |
| हिदेतोषि देकिसुगी | शिहोको हागिनो | Ashmita Dabhole |
| सेंसेई | वतारु ताकागी | Ghanshyam Shukla |
| तमाको नोबी | कोटोनो मित्सुईशी | Aranya Kaur |
| नोबिसुके नोबी | यसुनोरि मात्सुमोतो | Ghanshyam Shukla |  |
| जियान की माँ | मियाको तकेउचि | पल्लवी भारती |
| योशियो मिनामोटो | आरुनो तहारा | अनजान |
| अतिरिक्त स्वर | केंजी कितामुराअसुमि कोदामामियुकी सातोअत्सुशी तेराशिमाटोमोमि तेंजिंबायशीलिन्तकुमी वातनाबेयोशी मिकीशियोरि मत्सुदाहिकारी गोतो |  |

गीत
---

फिल्म के ज़्यादातर गीतों को संगीतकार सातो नोकी ने लिखा था (बस अंत के थीम के सिवाय)।

सभी नोकी सातो द्वारा संगीतबद्ध।

| *स्टैंड बाय मी डोरेमोन* असली साउंडट्रैक |
| --- |
| क्र॰ | शीर्षक | अवधि |
| 1. | "*Nobita no Ichinichi*" | 2:13 |
| 2. | "*STAND BY ME Doraemon Opening Title*" | 1:09 |
| 3. | "*Boku, Doraemon*" | 0:54 |
| 4. | "*Takecopter*" | 2:48 |
| 5. | "*Yojigen Pocket*" | 3:25 |
| 6. | "*Surikomi Tamago*" | 1:14 |
| 7. | "*Suneo Love*" | 0:48 |
| 8. | "*Sakusen Shippai*" | 1:13 |
| 9. | "*Shitsuren?*" | 2:02 |
| 10. | "*Benkyou*" | 1:01 |
| 11. | "*Test no Kekka*" | 2:00 |
| 12. | "*Sayounara, Shizuka-chan*" | 3:53 |
| 13. | "*Mushisukan*" | 2:02 |
| 14. | "*Boku no Mirai*" | 2:59 |
| 15. | "*Nobita Seinen*" | 2:11 |
| 16. | "*Todoke, Kono Kioku!*" | 1:55 |
| 17. | "*Tomodachi*" | 2:55 |
| 18. | "*Mirai Hikou*" | 1:37 |
| 19. | "*Kekkon Zen'ya*" | 2:59 |
| 20. | "*Doraemon no Namida*" | 1:31 |
| 21. | "*Yakusoku*" | 4:10 |
| 22. | "*Saikai ~Uso 800 no Kiseki~*" | 1:57 |
| **कुल अवधि:** | **46:56** |

कार्यों का मूल्यांकन
--------------------

### बॉक्स ऑफिस की कमाई

इस फिल्म ने ७ जनवरी, २०१५ तक US$८६ अरब कमा लिया, और यह ¥८३.४ अरब के साथ *फ्रोज़न* और *दि इटरनल ज़ीरो* के बाद जापान का तीसरा सबसे ऊँचा ग्रॉस करने वाला फिल्म बना। जापान के बाहर, सबसे ज़्यादा कमाई हुई चीन (₹६४ लाख), हॉन्ग-कॉन्ग (₹ ५.१ लाख), दक्षिण कोरिया (₹३.३ लाख), इटली (₹ ३.२ लाख), इंडोनेशिया (₹ ३ लाख) और थाईलैंड (₹ १.२ लाख) से।

जापान में इस फिल्म ने पहले दो दिनों में ¥५.३९ करोड़ और अगले तीन दिनों में ¥९.८८ करोड़ कमा लिया। फिल्म ने चालीस दिनों के बाद ¥७ अरब और ७६ दिनों के बाद ८ अरब कमाया। इस फिल्म को - रिलीज़ के बाद - लगातार पाँच हफ्तों के लिए जापान में सबसे ऊपरी फिल्म के रूप में जोड़ा गया। दिसंबर २०१४ के हिसाब से, फिल्म ने जापान में ¥८.३८ अरब कमाए हैं। इसने हॉन्ग-कॉन्ग में भी काफी अच्छा प्रदर्शन किया, जिसे पूर्व डोरेमोन के स्वर अभिनेता लाम-पौ-चुए की मौत के चलते थोड़ा और बूस्ट मिला।

संबंधित उत्पाद
--------------

नया अनुवाद "डोरेमोन"
फुजिको एफ। फुजियो (लेखक), हिरोशी सासाकी (एड।), फुजिको प्रो (रीडर) आईएसबीएन 978-4-09-388384-9
एक पुस्तक जिसमें पूरी तरह से सात एपिसोड शामिल हैं, जो स्क्रीनप्ले का कारण बना। हिरोशी सासाकी प्रत्येक कहानी के दौरान टिप्पणी लिख रहे हैं।
फिल्म "स्टेंड बाय एमई डोरेमोन" दृश्य कहानी भविष्य के देश से
फुजिको एफ फुजियो (लेखक) आईएसबीएन 978-4-09-388381-8
फिल्म फुटेज के उपयोग से कार्टून के अनुरूप एक फिल्म पुस्तक
बीडी / डीवीडी
18 फरवरी 2015 को जारी किया गया PCXE-50408 (BD डीलक्स संस्करण) 2D इस कार्यक्रम में केवल 2D संस्करण, PCXE-50409 (BD नियमित संस्करण) version 2D संस्करण केवल, PCBE-54251 (डीवीडी सीमित संस्करण मूल्य संस्करण)

सीक्वल
------

मुख्य लेख: स्टैंड बाय मी डोरेमोन २
१२ दिसंबर, २०१९ को ***स्टैंड बाय मी डोरेमोन २*** का खुलासा किया गया। रयुइची यागी और तकाषि यामज़ाकि निर्देशकों के तौर पर लौटेंगे, और यमाज़ाकि फिर स्क्रिप्ट लिखेंगे। यह ज़्यादातर २००० *डोरेमोन* शॉर्ट-फिल्म *ग्रांडमाज़ मेमोरीज़* पर आधारित होगा। इसे असल में ७ अगस्त, २०२० को प्रसारित किया जाने वाला था, पर कोरोनावायरस महामारी के कारण इसे टाल दिया गया। इसका नया प्रसारण-तारीख है २० नवम्बर, २०२०। इसे जापान में तोहो द्वारा डिस्ट्रीब्यूट किया जाएगा।

सन्दर्भ
-------

1. ↑  "'Stand by Me Doraemon' takes your breath away". *द जकार्ता पोस्ट*. 15 December 2014. अभिगमन तिथि 24 April 2015.
2. ↑  "Robot Cat Doraemon's 1st 3D CG Film Teased in Video". *ऐनिमे न्यूज़ नेटवर्क*. 2013-11-14. अभिगमन तिथि 2013-12-13.
3. ↑  "Anime Robot Cat Doraemon Enters 3rd Dimension in 1st 3D CG Film". *ऐनिमे न्यूज़ नेटवर्क*. 2013-11-13. अभिगमन तिथि 2013-12-13.
4. ↑  Beck, Jerry (9 March 2014). "Anime Trailer: "Stand By Me, Doreamon"". एनीमेशन स्कूप. मूल से 3 मार्च 2016 को पुरालेखित. अभिगमन तिथि 9 March 2014.
5. ↑  "3DCG『ドラえもん』、藤子・F・不二雄先生も知らなかった物語". अभिगमन तिथि 2014-08-16.
6. ↑  "大人の心にも響く。3Dになった「ドラえもん」の世界". मूल से 12 August 2014 को पुरालेखित. अभिगमन तिथि 2014-08-12.
7. ↑  2014年邦画ベスト10、山崎貴監督2作品で171億円！"  Eiga.com. (2014年12月16日) 2014年12月17日閲覧。
8. ↑  "Doraemon, Kenshin, Thermae Romae II Rank in 2014's Top 5 Japanese Films". *Anime News Network*.
9. ↑  第38回日本アカデミー賞最優秀賞発表！、日本アカデミー賞公式サイト、2015年1月16日閲覧。
10. ↑  "映画『STAND BY ME ドラえもん』の主題歌に秦基博が決定！新曲を書き下ろし". मूल से 31 मार्च 2019 को पुरालेखित. अभिगमन तिथि 2014-08-12.
11. ↑  नैंसी तर्ताग्लिओने और डेविड ब्लूम (10 जनवरी 2015). "'Transformers 4′ Tops 2014's 100 Highest-Grossing International Films – Chart". *डेडलाइन हॉलीवुड*. अभिगमन तिथि 10 जनवरी 2015.
12. ↑  "Box Office Leaders". Motion Picture Producers Association of Japan. अभिगमन तिथि 17 जून 2015.
13. ↑  Clifford Coonan (29 June 2015). "China Box Office: 'Jurassic World' Unshakable Amid Surging Revenue". *द हॉलीवुड रिपोर्टर*. अभिगमन तिथि 2 जुलाई 2015.
14. ↑  "Stand by Me Doraemon". *www.boxofficemojo.com*.
15. ↑  "Stand By Me Doraemon CG Anime Film Gets Sequel Film in August". *Anime News Network* (अंग्रेज़ी में). अभिगमन तिथि 2019-12-13.
16. ↑  "映画『STAND BY ME ドラえもん ２』 映画化決定！！ – ドラえもんチャンネル". *映画『STAND BY ME ドラえもん ２』 映画化決定！！ – ドラえもんチャンネル*. अभिगमन तिथि 2019-12-13.

बाहरी लिंक
----------

* "स्टेंड बाय एमई डोरेमोन" आधिकारिक साइट
* "स्टैंड बाय मी डोरेमोन" प्रोमोशनल वीडियो